ΣΥΝΤΟΜΟ ΒΙΟΓΡΑΦΙΚΟ

Ονομάζομαι Μαρία Πολίτη και είμαι νηπιαγωγός.

Γεννήθηκα το 1972 στη Λευκάδα, όπου και πέρασα τα παιδικά και εφηβικά μου χρόνια.

Σπούδασα στο Πανεπιστήμιο Αιγαίου, όπου και είχα την ευκαιρία να συμμετέχω ενεργά σε λογοτεχνικές και θεατρικές ομάδες.

Από το 1998 ζω και εργάζομαι ως εκπαιδευτικός στην Καστοριά.

Κείμενά μου έχουν δημοσιευτεί στην ιστοσελίδα sentra kastorias με την οποία συνεργάζομαι τα τελευταία χρόνια. Επίσης κάποια από αυτά τα κείμενα έχουν δημοσιευτεί στις ιστοσελίδες thessaloniki arts and culture , aroma lefkadas και Thessaloniki Art Gate-T.A.G.

Είμαι κάτοχος Μεταπτυχιακού Διπλώματος Δημιουργικής Γραφής και έχω παρακολουθήσει επίσης σεμινάρια δημιουργικής γραφής που πραγματοποιήθηκαν σε συνεργασία με το Πανεπιστήμιο Δυτικής Μακεδονίας (Μεταπτυχιακό Πρόγραμμα), αλλά και σεμινάρια δημιουργικής γραφής που πραγματοποιήθηκαν ειδικά για εκπαιδευτικούς στο νομό μας από τον ίδιο φορέα.

Όταν ξεκλέβω χρόνο γράφω. Γράφω κάνοντας ελιγμούς στο χαρτί. Εκεί ζωντανεύουν όλα τα ψήγματα ευτυχίας ή δυστυχίας που μας ντύνει η ζωή.